Jānis Sārts
Jānis Sārts (dzimis 1972. gada 28. jūlijā) ir pašreizējais NATO Stratēģiskās komunikācijas izcilības centra direktors. Izglītību ieguvis Rīgas 50. vidusskolā, Latvijas Universitātē, NATO aizsardzības koledžā, kā arī stāžējies Zviedrijas aizsardzības pētījumu institūtā. Kopš 1994. gada strādā Aizsardzības ministrijā, kur ieņēmis dažādus amatus. No 1999. līdz 2001. gadam J. Sārts bijis ministrijas valsts sekretāra vietas izpildītājs, kamēr tobrīdējais sekretārs Edgars Rinkēvičs atradās mācībās. Viņš ir bijis aizsardzības padomnieku Latvijas pārstāvniecībā NATO un Eiropas Savienībā. 2008. gada 4. novembrī viņš tika iecelts par Aizsardzības ministrijas valsts sekretāru. 2015. gada jūlijā paziņojis par valsts sekretāra amata atstāšanu. Tajā pašā mēnesī iecelts par Latvijā izvietotā NATO stratēģiskās komunikācijas izcilības centra direktoru.